### Қазақстан Республикасы Қаржы министрлігінің мемлекеттік қызметшілері арасындағы «Б» корпусының бос мемлекеттік әкімшілік лауазымына орналасу үшін ішкі конкурс

**Барлық конкурсқа қатысушыларға қойылатын жалпы біліктілік талаптары:**

**C-4 санаты үшін:** жоғары білім;

мынадай құзыреттердің бар болуы: бастамалық, адамдармен тіл табысуы, аналитикалық, ұйымдастырушылық, стратегиялық ойлау, көшбасшылық, әдептілік, сапаға бағдарлану, тұтынушыға бағдарлану, сыбайлас жемқорлыққа төзбеушілік;  
     жұмыс тәжірибесі келесі талаптардың біріне сәйкес болуы тиіс:  
      1) мемлекеттік қызмет өтілі екі жылдан немесе осы санаттағы нақты лауазымның функционалдық бағытына сәйкес салаларда жұмыс өтілі үш жылдан кем емес, оның ішінде мемлекеттік органның штат кестесінде көзделген келесі төменгі санаттағы лауазымдарда немесе B-5, С-5, C-O-4, D-4, D-O-4 санаттарынан төмен емес лауазымдарда немесе «А» корпусының мемлекеттік әкімшілік лауазымдарында не саяси лауазымдарда бір жылдан кем емес;  
      2) мемлекеттік қызмет өтілі үш жылдан кем емес, оның ішінде орталық немесе облыстық деңгейдегі құқық қорғау немесе арнайы мемлекеттік органдардың орта басшы құрамындағы лауазымдарда екі жылдан кем емес;  
      3) осы санаттағы нақты лауазымның функционалдық бағытына сәйкес салаларда жұмыс өтілі үш жылдан кем емес;\*  
      4) жоғары немесе жоғары оқу орындарынан кейінгі оқу бағдарламалары бойынша Қазақстан Республикасының Президенті жанындағы білім беру ұйымдарында мемлекеттік тапсырыс негізінде немесе шетелдің жоғары оқу орындарында Шетелде кадрлар даярлау жөніндегі республикалық комиссия бекітетін басым мамандықтар бойынша оқуды аяқтауы;

5) ғылыми дәрежесінің болуы.\*

**Мемлекеттік әкімшілік қызметшілердің лауазымдық жалақысы**

|  |  |  |
| --- | --- | --- |
| **Санат** | **Еңбек сіңірген жылдарына байланысты** | |
| **min** | **max** |
| С-4 | **138 249** | **186 552** |

**Қазақстан Республикасы Қаржы министрлігінің Мемлекеттік кірістер комитеті, 010000, Астана қ., Бейбітшілік көшесі 10, анықтама үшін телефон: 8 (7172) 70-99-35 электронды мекен-жайы: e.gafiyatulina@kgd.gov.kz бос әкімшілік мемлекеттік лауазымдарға орналасуға конкурс жариялайды:**

1. **Адами ресурстар басқармасының бас сарапшы, С-4 санаты (1 бірлік);**

**Функционалдық міндеттері:**

Кадр құрамына талдау жүргізу, кадрларға қажеттіліктерді жоспарлау, жаңа лауазымдар мен мамандардыңқажеттілігіне байланысты штат кестесіне өзгерістер енгізу туралы басшылыққа ұсыныстар дайындау,Комитеттің лауазымды тұлғаларын және қызметкерлерін жұмысқа қабылдау, ауыстыру және жұмыстан босату, еңбек демалысын беру бойынша жұмысты ұйымдастыру,Комитет персоналының еңбек тәртібінің талаптарын сақтауына бақылау, қажет болған кезде кінәлілерді тәртіптік жазаға тарту туралы ұсыныстар енгізу, мемлекеттік қызметшілердіңқұқықтары мен заңды мүдделері бұзылған жағдайда консультация беру. Комитеттің, оның аумақтық органдарының мемлекеттік қызметшілерін қайта даярлау, біліктілігін арттыру әдістерінің нысандарын жетілдіруге бақылау. Комитеттің жетекші отандық және халықаралық жоғары оқу орындарымен кадрларды даярлау және қайта даярлау мәселелері бойынша өзара іс-қимылы мен ынтымақтастықты ұйымдастыру. Комитет әзірлейтін нормативтік құқықтық актілерге ескертулер мен ұсыныстар енгізу; Басқарманың құзыретіне кіретін мәселелер бойынша жұмыстарды ұйымдастыруда төмен тұрған аумақтық органдарына практикалық және әдістемелік көмек көрсету; Комитет пен аумақтық органдарда мемлекеттік органдар жүргізетін тексерулерге және сыбайлас жемқорлыққа қарсы заңнаманың талаптарын іске асыру мәселелері бойынша аумақтық органдарының қызметін мониторингтеу және анықталған бұзушылықтарды жою бойынша іс-шараларды әзірлеу; аумақтық органдардың қызметіне қашықтықтан бақылау; азаматтардың және Комитеттің құрылымдық бөлімшелердің өтініштерін, Басқарма басшысының тапсырмаларын қарау.

**Конкурсқа қатысушыларға қойылатын талаптар:** Жоғары білім: әлеуметтік ғылымдар, экономика және бизнес немесе құқық немесе гуманитарлық ғылымдар. Қазақстан Республикасы Мемлекеттік қызмет істері министрінің 2015 жылғы 29 желтоқсандағы №12 (2015 жылғы 30 желтоқсандағы Нормативтік құқықтық актілерді мемлекеттік тіркеу тізілімінде № 12639 болып тіркелген). бұйрығымен анықталған, мемлекеттік әкімшілік лауазымдарға орналасу үшін бағдарламалық тестілеуде көзделген Қазақстан Республикасының заңнамасын білу, «Қазақстан-2050» Стратегиясы: қалыптасқан мемлекеттің жаңа саяси бағыты старегиясын білу. Басқа да міндетті білімдер.

1. **Даму және жаңғырту департаментінің Мемлекеттік қызмет көрсету басқармасының бас сарапшы, С-4 санаты (уақытша 1-бірлік 20.04.2019ж. дейін бос);**

**Функционалдық міндеттері:**

Салық кодексін, Кеден кодексін, ведомстволық нұсқаулықтарды әзірлеуге қатысу; мемлекеттік кірістер органдары көрсететін мемлекеттік қызметтің уақтылығына және сапасына бақылау жасау, ақпараттарды қабылдау және өңдеу орталықтарының жұмысы бойынша және мемлекеттік қызмет көрсету процесін автоматтандыру бойынша ұсыныстарды енгізу, мемлекеттік кірістер органдары көрсететін мемлекеттік қызметтің уақтылығына және сапасына бақылау жасау мәселелері бойынша ұсыныстарды басшылықтыңқарауына енгізу; салық төлеушілердің мемлекеттік деректер базасынқалыптастыру жұмыстарын, СЕН-ын толық және уақтылы қабылдауға, өңдеуге, салық есептілігін кері қайтарып алуға, салық есептілігін табыс етуді тоқтата тұруға (ұзартуға, қайта бастауға) бақылау жүргізуді ұйымдастыру, мониторинг есептіліктерін және Кеден одағы шеңберінде табыс етілетін есептіліктерді қоспағанда; салықтық бизнес процестерінің оңтайландыруын енгізу бойынша; салық есептілігі нысандарын және оларды жасау қағидаларын әзірлеу және тіркеу бойынша жұмыстарды үйлестіру, салыққызметі органдарының салық есептілігін қабылдау және өңдеу жүйесінен және Қазақстан Республикасының Интеграцияланған салықтық ақпараттар жүйесінен есептелен салық және бюджетке төленетін басқа да міндетті төлемдер сомасының көрінуі үшін жіберілетін хабарламалардың толықтығы бойынша жұмысты сүйемелдеу; дербес шоттар есебін, есептік нысандарын және есептіліктерін сапалы жүргізу мәселелері бойынша; дербес шоттар есебін жүргізуді бақылау, есептілік, есеп мәселелері бойынша әдістемені әзірлеу; салық және бюджетке төленетін басқа да міндетті төлемдер, міндетті зейнет ақы жарналары және әлеуметтік жарналар есебін жүргізу мәселесі бойынша аумақтық мемлекеттік кірістер органдарымен жұмыс; салық органдарында қабылданған моделдеудің инструментальдық құралдарын пайдаланумен бизнес процестердімоделдеу, құжаттау, талдау және оңтайландыру; моделдеудегі салықтық бизнес поцестің тиімділігін бағалау көрсеткішін әзірлеуге қатысу; оңтайландырылған салықтық бизнес процесін көрсету үшін қажетті көрсетілім материалдарын әзірлеу; салықтық бизнес процестерге талдау жүргізілгеннен кейін, кесте, схема, сипаттама және мәтіндік түсіндірмелермен жалпы аналитикалық есепті жасауға қатысу; салықтық бизнес процестерінің оңтайландыруын енгізу мақсатында жаңа технологияларды енгізу бойынша ұсыныстарды жасау; басқарманыңқұзыретіне кіретін мәселелер бойынша ҚР ҚМ МКК басқа басқармаларымен және ҚР ҚМ құрылымдық бөлімшелерімен өзара іс-қимыл жүргізу.

**Конкурсқа қатысушыларға қойылатын талаптар:** Жоғары білім: әлеуметтік ғылымдар, экономика және бизнес немесе құқық. Қазақстан Республикасы Мемлекеттік қызмет істері министрінің 2015 жылғы 29 желтоқсандағы №12 (2015 жылғы 30 желтоқсандағы Нормативтік құқықтық актілерді мемлекеттік тіркеу тізілімінде № 12639 болып тіркелген). бұйрығымен анықталған, мемлекеттік әкімшілік лауазымдарға орналасу үшін бағдарламалық тестілеуде көзделген Қазақстан Республикасының заңнамасын білу, «Қазақстан-2050» Стратегиясы: қалыптасқан мемлекеттің жаңа саяси бағыты старегиясын білу. Салық және кеден заңнамаларын білген жөн. Басқа да міндетті білімдер.

1. **Даму және жаңғырту департаментінің Ұйымдастыру-қаржы басқармасының бас сарапшысы, С-4 санаты (1 бірлік)**

**Функционалдық міндеттері:**

Комитеттің және оның аумақтық органдарының бюджет жобасын қалыптастыруды және жасауды, бюджет бағдарламаларының іске асырылу барысы туралы жылдық және тоқсан сайындық есептерін табыс етуді қамтамасыз ету; жасалатын операциялардың үздіксіз құжаттамалық негіздемесін көрсету жолымен қаржыландыру жоспарларын орындау бойынша бухгалтерлік есептің жүргізілуін қамтамасыз ету; Комитеттің жиынтық балансын жасау және табыс ету; конкурс, баға ұсынымдарына сұрау салу және бір көзден өткізу тәсілімен мемлекеттік сатып алуларды ұйымдастыру және үйлестіру; Министрдің хаттамалық тапсырмаларының, Вице-Министрдің, Комитет төрағасының және олардың орынбасарларының тапсырмаларының, селекторлық кеңестердің орындалуын бақылау; депутаттық сауалдардың, жеке және заңды тұлғалардың өтініштерінің қаралуын және уақтылы орындалуын бақылау; Комитет бөлімшелерінің тексерулеріне қатысу; құжат айналымы бойынша жұмыстардың жүйелі ұйымдастырылуына бақылау; құжаттарды орындау бойынша мониторинг; алқалардың, кеңестердің қажетті құжаттамаларын жүргізуді қамтамасыз етуге бақылау, Комитет басшылығының хаттамалық тапсырмаларын ресімдеу; Комитеттің веб-порталының жұмыс істеуі мен толықтырылуын қамтамасыз ету бойынша жұмысты үйлестіру; Комитет төрағасының блогы бойынша жұмыстарды үйлестіру; Комитет төрағасының интернет-конференцияларын, сөз сөйлеу, брифингтер, тікелей эфирлер, теле-(радио) бағдарламалар өткізу бойынша іс-шараларды ұйымдастыру; Комитет қызметін бұқаралық ақпарат құралдары арқылы жариялауды қамтамасыз ету; құжаттарды мемлекеттік тілге аудару, ресми құжаттарды қазақ тілінде редакциялау; Комитеттің аумақтық органдарының кеңестерін өткізу бойынша жұмыстарын ұйымдастыру және үйлестіру.

**Конкурсқа қатысушыларға қойылатын талаптар:** Жоғары білім: әлеуметтік ғылымдар, экономика және бизнес немесе құқық немесе техникалықғылымдар және технологиялар немесе гуманитарлықғылымдар немесе білім саласында. Қазақстан Республикасы Мемлекеттік қызмет істері министрінің 2015 жылғы 29 желтоқсандағы №12 (2015 жылғы 30 желтоқсандағы Нормативтік құқықтық актілерді мемлекеттік тіркеу тізілімінде № 12639 болып тіркелген) бұйрығымен анықталған, мемлекеттік әкімшілік лауазымдарға орналасу үшін бағдарламалық тестілеуде көзделген Қазақстан Республикасының заңнамасын білу, «Қазақстан-2050» Стратегиясы: қалыптасқан мемлекеттің жаңа саяси бағыты старегиясын білу. Салық заңнамаларын білген жөн. Басқа да міндетті білімдер.

1. **Салық бақылау департаментінің Камералдық бақылау басқармасының бас сарапшысы С-4 санаты (1 бірлік)**

**Функционалдық міндеттері:**

Өз құзіреті шегінде салықтық және кедендік бақылаужүргізукезінде бюджетке салықтар мен басқа да міндетті төлемдердің толық түсуін қамтамасыз ету, тауарлар шығарылғаннан кейін камералдық кедендік тексеру және өзге де кедендік бақылау нысандарын жүргізу, салықтық камералдық бақылау жүргізу, ақпараттық жүйені пайдалану арқылы кедендік камералдық тексеру, салықтық камералдық бақылау нәтижесі бойынша салықтық және кедендік әкімшілендіруді жетілдіру, кедендік камералдық тексеруді ұйымдастыру және қатысу, салық және кеден заңнамасына өзгерістер мен толықтырулар енгізу бойынша жұмысқа қатысу, басқару мәселелері бойынша өзге мемлекеттік органдармен өзара іс-қимыл орнатуға қатысу, Басқарма құзыретіне қатысты салық төлеушілердің өтініштерін қарастыру, заңды және жеке тұлғалардың мәліметтері мен материалдарын салықтық және кеден заңнамасын бұзу фактілері мен салықты төлеуден жалтару жобаларын қолдану фактілеріне талдау жасау, талдау жұмыстарының нәтижесі бойынш асалықтық және кеден заңнамасына қатысты бұзушылықтарды, салық төлеуден жалтару фактілерін болдырмау және алдыналу бойынша ұсыныстар жасау.

**Конкурсқа қатысушыларға қойылатын талаптар:** Жоғары білім: әлеуметтік ғылымдар, экономика және бизнес немесе құқық немесе техникалық ғылымдар және технологиялар. Қазақстан Республикасы Мемлекеттік қызмет істері министрінің 2015 жылғы 29 желтоқсандағы №12 (2015 жылғы 30 желтоқсандағы Нормативтік құқықтық актілерді мемлекеттік тіркеу тізілімінде № 12639 болып тіркелген) бұйрығымен анықталған, мемлекеттік әкімшілік лауазымдарға орналасу үшін бағдарламалық тестілеуде көзделген Қазақстан Республикасының заңнамасын білу, «Қазақстан-2050» Стратегиясы: қалыптасқан мемлекеттің жаңа саяси бағыты старегиясын білу. Салық заңнамаларын білген жөн. Басқа да міндетті білімдер.

**Құжаттарды қабылдау мерзімі ішкі конкурс өткізу туралы хабарландыру соңғы жарияланған күнінен бастап 3 жұмыс күні**.

**2016 жылдың шілде айының 28 -нен бастап 2016 жылғы 1 тамызды қоса алғанда 3 жұмыс күні ішінде.**

Аумақтық бөлімшелердің қызметкерлері сканерленген құжаттарын e.gafiyatulina@kgd.gov.kz (Эльмира Гафиятулина) электрондық мекенжайы бойынша ұсына алады.

Іріктеуге қатысу үшін:

а) [қосымшаға](http://adilet.zan.kz/kaz/docs/V1500012639#z205) сәйкес нысандағы өтініш (төменде);

б) кадр қызметімен расталған қызметтік тізімі талап етіледі.

Конкурс комиссиясының қарауына азаматтар конкурс өткiзетiн мемлекеттiк органға құжаттарын қолма-қол тәртіпте, почта арқылы не хабарландыруда көрсетілген электрондық почта мекенжайына (e.gafiyatulina@kgd.gov.kz) электронды түрде тапсырады (олардың түпнұсқасын әңгімелесу басталғанға дейін бір жұмыс күн бұрын кешіктірмей береді, оларды бермеген жағдайда тұлға конкурс комиссиясымен әңгімелесуден өтуге жіберілмейді).

Азаматтар бiлiмiне, жұмыс тәжiрибесiне, кәсiби шеберлiгiне және беделіне қатысты (бiлiктiлiгiн арттыру, ғылыми дәрежелер мен атақтар берiлуi туралы құжаттардың көшiрмелерi, мiнездемелер, ұсынымдар, ғылыми жарияланымдар және өзге де олардың кәсіби қызметін, біліктілігін сипаттайтын мәліметтер) қосымша ақпараттарды бере алады.

Құжаттардың толық емес пакетін ұсыну конкурс комиссиясының олардын қараудан бас тартуы үшін негіз болып табылады.

Ішкі конкурсқа қатысатын және әңгімелесуге жіберілген кандидаттар оны Қазақстан Республикасы Қаржы министрлігінің Мемлекеттік кірістер комитетте, 010000, Астана қ., Бейбітшілік көшесі 10 мекен жайы бойынша, анықтама үшін телефон: 8 (7172) 70-99-35 кандидаттарды әңгімелесуге жіберу туралы хабардар ету күнінен бастап үш жұмыс күн ішінде өтеді.

**Конкурс комиссиясының жұмысының ашықтылығы мен объективтілігін қамтамасыз ету үшін оның отырысына байқаушылар шақырылады.**

Конкурс комиссиясының отырысына байқаушылар ретінде Қазақстан Республикасы Парламентінің және барлық деңгейдегі мәслихат депутаттарының, Қазақстан Республикасы заңнамасында белгіленген тәртіпте аккредиттелген бұқаралық ақпарат құралдарының, басқа мемлекеттік органдардың, қоғамдық бірлестіктердің (үкіметтік емес ұйымдардың), коммерциялық ұйымдардың және саяси партиялардың өкілдері, уәкілетті органның қызметкерлері қатыса алады.

Байқаушы ретінде конкурс комиссиясының отырысына қатысу үшін тұлғалар әңгімелесу басталғанға дейін бір жұмыс күнінен кешіктірмей персоналды басқару қызметіне (кадр қызметіне) тіркеледі. Тіркелу үшін тұлғалар персоналды басқару қызметіне (кадр қызметіне) жеке басын куәландыратын құжаттың көшірмесін, ұйымдарға тиесілілігін растайтын құжаттардың түпнұсқасын немесе көшірмелерін ұсынады.

Мемлекеттік органның басшысының (жауапты хатшысының) келісімі бойынша конкурс комиссиясының отырысына сарапшылар шақырылады. Сарапшы ретінде конкурс жариялаған мемлекеттік органның қызметкері болып табылмайтын, бос лауазымның функционалдық бағыттарына сәйкес облыстарда жұмыс тәжірибесі бар тұлғалар, сондай-ақ персоналды іріктеу және жоғарылату бойынша мамандар, басқа мемлекеттік органдардың мемлекеттік қызметшілері, Қазақстан Республикасының Парламент және мәслихат депутаттары қатыса алады.

«Б» корпусының мемлекеттік   
әкімшілік лауазымына      
орналасуға конкурс өткізу   
қағидаларына 2-қосымша

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(мемлекеттік орган)

### Өтініш

      Мені \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бос мемлекеттік әкімшілік лауазымына орналасу конкурсына қатысуға жiберуiңiздi сұраймын.  
   Мемлекеттiк әкiмшiлiк лауазымдарға орналасуға конкурс өткiзу  
және конкурс комиссиясын қалыптастыру қағидаларының негiзгi  
талаптарымен таныстым, олармен келiсемiн және орындауға мiндеттеме  
аламын.  
      Ұсынылып отырған құжаттарымның дәйектiлiгiне жауап беремiн.

      Қоса берілген құжаттар: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_                       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
    (қолы)                            (Т.А.Ә. (болған жағдайда)

«\_\_\_\_» \_\_\_\_\_\_\_\_\_\_\_\_\_\_\_ 20\_\_ ж.

Әңгімелесуді өткізу тілі \_\_\_\_\_\_\_\_\_\_\_\_\_\_\_\_\_\_\_\_\_\_\_\_

байланыс телефоны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_